112ആം ഗോളുമായി റോണാള്ഡോ, ഖത്തറിനെ വീഴ്ത്തി പോര്ച്ചുഗല് ഖത്തറിനെതിരായ സൗഹൃദ മത്സരത്തില് മികച്ച ജയവുമായി പോര്ച്ചുഗല്. ഏകപക്ഷീയമായ മൂന്ന് ഗോളുകള്ക്കാണ് പോര്ച്ചുഗല് ലോകകപ്പിന്റെ ആതിഥേയരായ ഖത്തറിനെ പരാജയപ്പെടുത്തിയത്. ക്രിസ്റ്റ്യാനോ റൊണാള്ഡോ, ജോസെ ഫോണ്ടേ, ആന്ദ്രെ സില്വ എന്നിവരാണ് പോര്ച്ചുഗല്ലിനായി ഗോളടിച്ചത്. സൂപ്പര് താരം ക്രിസ്റ്റ്യാനോ റൊണാള്ഡോ തന്റെ കരിയറിലെ 112ആം ഗോളാണ് ഇന്ന് അടിച്ചത്. ക്രിസ്റ്റ്യാനോ റൊണാള്ഡോ ഗോളടിക്കുന്ന 46മത്തെ രാജ്യം കൂടിയാണ് ഖത്തര്. ഏറ്റവുമധികം ഗോളടിച്ച റെക്കോര്ഡും ഏറ്റവുമധികം രാജ്യങ്ങള്ക്കെതിരെ ഗോളടിച്ച റെക്കോര്ഡും ഇപ്പോള് ക്രിസ്റ്റ്യാനോയുടെ പേരിലാണ്. തന്റെ കരിയറിലെ 791മത്തെ ഗോളാണ് ഇന്ന് ക്രിസ്റ്റ്യാനോ അടിച്ചത്.